Kamu bisa jelasin ke aku soal Mikoyan-Gurevich MiG-21 dalam bahasa melayu?

Mikoyan-Gurevich MiG-21 () (nama pengenalan NATO "Fishbed") merupakan sebuah pesawat pejuang berkelajuan supersonik yang direka oleh Biro Rekabentuk Mikoyan-Gurevich dari Kesatuan Soviet. Nama gelaran popularnya adalah "balalaika", kerana pelantar pesawat ini menyerupai alat muzik bertali terkenal dari Rusia iaitu Balalaika atau ołówek () oleh juruterbang Poland disebabkan rekabentuk fiuslaj pesawat ini. Versi-versi awal dianggap sebagai jet pejuang generasi kedua. Sementara versi terkemudiannya dianggap sebagai jet pejuang generasi ketiga. Lebih 50 negara dari 4 benua telah menerbangkan MiG-21. Selepas separuh abad selepas penerbangan sulungnya, MiG-21 masih digunakan sehingga kini. Pesawat ini memegang beberapa rekod penerbangan, antaranya pesawat jet supersonik paling banyak dikeluarkan, pesawat pejuang paling banyak dikeluarkan selepas Perang Korea, dan pesawat pejuang paling lama dikeluarkan. Dianggarkan lebih daripada 10,000 buah MiG-21 telah dikeluarkan.